Светослав Иванов
Пир искам…

chitanka.info

Пир искам, ама истински!…

Ще поканя ония поети,

дето със листа си срязаха вените.

Оня нещастник, от гарата

дето в клозетите плачеше.

Ще измоля стражарина

да пусне от кауша крадливите циганки.

Нека дръннат дайрета!

Да мирише на печени мръвки

от дебелия задник на времето.

Ще хвърлям монети —

от скотски спестените левове.

Нека вземат децата!

Нека бъде пир, ама истински!

После пийнал и гол

ще си ида.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.